ছ'চিয়েল মিডিয়া যোগে অপপ্ৰচাৰ কৰাৰ অপৰাধত বিভিন্ন জনে জেলৰ ভাত খাবলগীয়া হোৱাৰ সময়তে নগাঁও জিলাৰ চামগুৰি আৰক্ষী থানাৰ অন্তৰ্গত সোণাৰিবালিৰ এজন যুৱকে হোৱাটছএপ যোগে ভাৰতৰ প্ৰধান মন্ত্ৰী নৰেন্দ্ৰ মোডীক অশ্লীল ভাষাৰে গালি পৰাক কেন্দ্ৰ কৰি জিলাখনতে তীব্ৰ প্ৰতিক্ৰিয়া সৃষ্টি কৰিছে।
দেওবাৰে চামগুৰি আৰক্ষীয়ে অভিযান চলাই চাইবাৰ অপৰাধী সোণাৰিবালিৰ ৰমজান আলীৰ পুত্ৰ জুবেদ আলীক (২০) সোণাৰিবালিৰ বাসগৃহৰ পৰা কৰায়ত্ত কৰে। ইতিমধ্যে বিজেপিৰ কৰ্মী বিক্ৰম বণিকে দিয়া এজাহাৰৰ ভিত্তিত ভাৰতীয় দণ্ড বিধি আইনৰ ২৯৪/৫০০/৫০৪, আৰ ডব্লিউ ধাৰা ৬৭ আই টি এক্টৰ অধীনৰ ৪৫৭/১৮ নং গোচৰ মৰ্মে আৰক্ষীয়ে জুবেদ আলীক জেল হোজতলৈ প্ৰেৰণ কৰে বুলি আৰক্ষীৰ সুত্ৰই প্ৰকাশ কৰিছে।
শেহতীয়াভাৱে ছ'চিয়েল মিডিয়াত একাংশ লোকে উচটনিমূলক মন্তব্য দিয়া, বিভেদকামী তথা অসামাজিক বক্তব্য দাঙি ধৰাৰ লগতে পৰিকল্পিত অপপ্ৰচাৰত লিপ্ত হোৱাৰ অভিযোগ উত্থাপিত হৈ আহিছে। এনে সমাজ বিৰোধী লোকৰ বিৰুদ্ধে আৰক্ষীয়ে চোকা নজৰ ৰখাৰ লগতে ৰাজ্যখনৰ বহুকেইজন লোকক গ্ৰেপ্তাৰো কৰিছে।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
